Փորձագետի խոսքով՝ Իրանը հազիվ թե ուրախ լիներ Բոլթոնի տարածաշրջանային այցի համար, քանի որ ամերիկացի բարձրաստիճան պաշտոնյան, ըստ էության, փորձում էր հող պատրաստել Թեհրանի դեմ պատժամիջոցների հետագա խստացման համար: «Այդուհանդերձ, տարածաշրջանի առանց այն էլ բարդ իրավիճակի ապակայունացումը ոչ մեկին օգուտ չի բերի՝ ո՛չ Հայաստանին, ո՛չ Ադրբեջանին, ո՛չ Իրանին, ո՛չ Ռուսաստանին»,- նշեց Խրամչիխինը՝ շեշտելով, որ եթե Բաքվում եւ Երեւանում թույլ տան իրենց որպես խաղաքար օգտագործել Թեհրանի դեմ խաղում, ապա վերջինը կարող է դրան շատ կոշտ արձագանքել: